《皎然献诗》
唐代·赵瑞

吴兴僧昼，字皎然，工律诗。尝诣韦苏州，恐诗体不合，乃于舟中抒思，作古体计十数篇为贽。韦公全不称赏，昼极失望。明日写其旧制献之，韦公吟讽，大加叹咏，因语昼云：“师几失声名，何不但以所工见投，而猥希老夫之意？人各有所得，非卒能致。”昼大伏其鉴别之精。

作者简介：赵瑞，仁宗时人（《胡正惠公集》附录）。